
SALUTON! 

Ni plibonigas 


Karaj geamikoj 

La monato aprilo lasis nin malbonan novaĵon. Eduardo Larrouy, la plej 
maljuna esperantisto en la mondo, forpasis je la aĝo de 107 jaroj. Ni multe 
bedaŭris tion. 

Sed finfine aprilo malaperis. Kaj ĝi kunportis kun ĝi malbonan veteron kaj 
ni devis esti enfermitaj hejme. La situacio pri sano pliboniĝas kaj kun ĝi la 
borsaj prezoj. Ni jam povas komenci eliri hejmen, kvankam dum certaj 
horaroj kaj laŭ certaj kondiĉoj. Iom post iom. Ni devas zorgi pri ĉiuj ni. La 
plej grava afero estas ne reveni al la antaŭan situacion. 

Jes, ni ĉiuj sopiras al niaj kunvenoj, sed danke al la teknologio, ni povas 
okazigi virtualajn kunvenojn, kun granda avantaĝo, pro tio ke ĝi okazas 
ĉiutage, dimanĉe kaj ferioj inkluzive. En ili ni traktas la plej diversajn kaj 
neimageblajn temojn. Almenaŭ ni povas vidi unu la aliajn, kaj ni daŭre 
lernas kaj praktikas nian mirindan lingvon, kio estas nia ĉefa celo. 

Bonan legadon 


Eduardo Alonso 

KIEL SOLVI LA KUBON DE RUBIK 

Prelego de Elfas Hernandez 


Unue, oni devas klarigi ke tiu objekto, la kubo de Rubik, ne estas ludo, sed 
ludilo. Kio estas la diferenco, la malsameco, inter ludilo kaj ludo?. Bone, por 
ludi per ludilo oni bezonas nur unu ludanton aŭ ludantinon, kaj por fari 
same je ludo, oni almenaŭ necesas du geludantojn. Tipaj ekzemploj pri 
ludilo estas: pupoj, pupinoj, diabolo..., dum jen aliaj ekzemploj pri ludo: 
parĉiso, damoj, futbalo, ktp, ktp ... 

La kreanto de tiu ludilo estis la hungaro Erno Rubik, 
profesoro pri Geometrio kaj BELAJ ARTOJ ĉe la 
Universitato de Budapeŝto, dum la jaro 1980 

Tiu objekto, kiu estas la plej vendita ludilo en la 
historio de la homaro, konsistas el jenaj eroj: 

• 3 tavoloj, nomitaj SUPRA TAVOLO, MEZA TAVOLO kaj MALSUPRA 
TAVOLO 

• 26 kubetoj (9 ĉe la supra tavolo, 8 ĉe la meza tavolo kaj 9 ĉe la 
malsupra tavolo). Estas 3 tipoj de kubetoj: 6 centraj kubetoj (po 1 ĉe 
ĉiu flanko), 8 vertiĉaj kubetoj kaj 12 mezaj kubetoj 

• 6 sam-koloritaj flankoj (kutime RUĜA, ORANĜ-KOLORA, VERDA, BLUA, 
FLAVA kaj BLANKA flankoj) 

• 3 aksoj, laŭ kiuj la tavoloj povas turniĝi: 

• horizontala akso (de maldekstre dekstren), 

• vertikala akso (de malsupre supren) kaj 

• transversala akso (de malantaŭe antaŭen) 

La celo de tiu ludilo estas atingi, de malaranĝita 
kubo, tute aranĝitan kubon: 

Valencia Luno — Tria epoko — Numero 5 - Majo 2020 




Paĝo 5 


Multaj homoj demandas sin: ĉu estas facile aŭ malfacile solvi tiun ludilon?. 
Kompreneble, la solvado de tiu ludilo (ekde malaranĝita kubo atingi tute 
aranĝitan kubon) ne estas facila, eĉ estas tre malfacila, sed oni ĉiam povas 
sukcesi per multe da horoj de praktikado, ĝis oni solvos ĝin dum 
maksimume 3 aŭ 4 minutoj... Kompreneble, estas knaboj kiuj, ĉe 
internaciaj konkursoj, solvas tiun ludilon per KELKAJ SEKUNDOJ!!!, kiel la 
aŭstraliano Feliks Zemdeks (5 sekundoj), la usonano Max Park (6 
sekundoj), ... Bone, por multaj homoj, tiu solvado estas ne atingebla tasko, 
sed ne maltrankviliĝu, estas milionoj da aliaj homoj kiuj trovas ankaŭ tiun 
taskon NE ATINGEBLA 

Por solvi tiun ludilon, oni bezonas, 
kompreneble, STRATEGION kaj 
TAKTIKON. Mia strategio, tre 
simpla, kiun mi prenis el kelkaj 
matematikistoj kiuj pensis pri tio 
dum la okdekaj jaroj (Conway, 

Penrose, Singmaster, Endl, 

VVerneck, Sanchez Manzano, ...), 
konsistas el solvi unue la supran tavolon, poste la mezan tavolon, kaj, 
finfine, la malsupran tavolon. Por solvi ĉiun tavolon, mi uzas mian propran 
taktikon, per turniĝoj de la tavoloj laŭ la tri aksoj. Jen mia strategio: 

1. Solvi la 4 mezajn kubetojn ĉe la supra tavolo 

2. Solvi la 4 vertiĉajn kubetojn ĉe la supra tavolo 

3. Solvi la 4 mezajn kubetojn ĉe la meza tavolo 

4. Aranĝi la 4 vertiĉajn kubetojn ĉe la malsupra tavolo 

5. Aranĝi la 4 mezajn kubetojn ĉe la malsupra tavolo 

6. Tute orientigi la 4 vertiĉajn kubetojn ĉe la malsupra tavolo 

7. Tute orientigi la 4 mezajn kubetojn ĉe la malsupra tavolo 



Elias Hernandez Capdevila, 
Grupano 238 de la Grupo Esperanto Valencia 

LA PASINTECO 

En Barcelonon Kaj Valencion!!! 


Granda estas la entuziasmo, kiu animas ĉiujn hispanajn Esperantistojn por 
akcepti la fremdajn samideanojn. Barcelono preparas grandajn festojn por 
regali la Kongresanojn, kiuj bonvolos ĝin viziti. 


Nenion ni devas aldoni al la multaj aferoj, kiujn skribis S-ro C. Bourlet en 
"La Revuo" pri la kongresurbo; nur unu vokon: en Barcelonon, karaj 
samideanoj!, por tie doni al ni reciproke la ĉiujaran ĉirkaŭpremon, esprimo 
de tiu sento de universala frateco, paco kaj amo. 


Valencio, la Mediteranea Ateno, 
deziras ankaŭ esti vizitata de la 
tutmonda Esperantistaro. Kaj 
de la plej alta registaro ĝis la 
lasta urbano, ĉiuj unuanime 
vokas, ke la esperantistoj 
alvenu por elpruvi ankoraŭ unu 
fojon la amindan kaj gasteman 
karakteron de la Valencia 
popolo. 

La urba konsilantaro plenamase 
iros akcepti D-ron Zamenhof 
kun la akompano de siaj 
gardistoj kaj rajda eskorto, la 
komitato de la bela Valencia 

: CoMn de retratos, f-cinenina MfHsranto 

Retfatos tlo S-ras y S^tas esperantFsUs 
bonrafiii nucstra fcvista, y con gustO re- 
dbiremos los de todas las que quicrari 
enviarnua cl sayo t con permiao para re- 
producirlo, 

Los publrcaremos por riguroso turao 
de redbo, dando s6lo la preferencia a lo& 
de nue&tras ahonadas. 

Las fŭto^rana& dcben scr mayorŭs de 

Nno Teresa Suay Valfs, Gracia, 72 
Valencia - Espaiia. 


Regiona Ekspozicio, la Muzika 
Konservatorio, kaj la tuta 
popolamaso akceptos kun 
malfermitaj brakoj kaj kun 
aplaŭdoj kaj aklamoj la 
esperantistan ekskursantaron, kiu 
muzikbando, la Granda Kazino, 
plenŝuti per regaloj siajn gastojn. 


F-ino Angelita Arnau Pradas, Gracia, 65 
Valenua- Espaĥa. 

EsjMrjjfisiiiia porrrtinro 

Portretoj de esperantistifioj hotioros \ 
nian gazcton, kaj ni ricevo& plezure, ttun ' 
de ĉiu h kiu bonvolos siati sendi ai ni, kun 
pcrmeao ĝin reprodukti. 

Jfi itin publikigos laŭ i-igora ordo de 
mccvo, nur preferantft unuavicej niajn 
iihonaotinojn. 

La fato^rafaĵpj devas csti pli grandaj 
ol 0 x 8 c / ra . 



venos el Barcelono nin viziti. La urba 
unuvorte, Valencio, plej kore deziras 


En Valencion, do, Esperantistoj! 

Instrukcioj por la ekskurso Valencion 

La ekskursantoj foriros el Barcelono la 15an de Septembro matene kaj 
alvenos Valencion je la 17a koro 40 minutoj vespere; bela vojaĝo, en kiu 
oni trairas dum tago pentrindan kaj sugestian pejzaĝon, ĉar la vagonaro 
glitiras apud la Mediteranea marbordo kaj penetras en la oranĝajn arbarojn, 
kies arboj proponas sian oran frukton al la vojaĝanto. Ili restos en Valencio 
ĝis la 18a, tago en kiu oni fermos la kongreson, kaj daŭrigos la aliajn 
projektitajn ekskursojn, kaj revenos hejmen la nepartoprenantoj en ili. La 
sabaton je la 15a horo (postagmeze) Ŝipo veturos al la Balearaj insuloj. 

Dum tiuj tagoj okazos balo en la Ekspozicia Granda Kazino, serenado dum 
kiu la urba muzikbando ludos la himnon «Espero», artaj fajraĵoj, kunvenoj 
de Esperantistoj en la kunsida salono, paroladoj, vizito al la Valenciaj 
monumentoj, kaj vesperfestoj en la Ekspozicio. 

La prezoj de loĝado po unu tago estas: Hoteloj unuaklasaj: 10 pesetoj; 2a 
klasaj, 7'50; 3a klasaj, 5 (ĉambro, tagmanĝo kaj vespermanĝo, kun vino). 

Tiuj ĉi prezoj, kiuj estas la ordinaraj, povas plimalgrandiĝi per kontraktoj 
kun kompanioj de praktikaj vojaĝoj, kies proponojn nun ekzamenas la 
organiza komitato de la Postkongreso. 

La prezo de la veturbileto de Barcelono-Valencio (iro kaj reveno) estas: la 
klaso, 36,40 pesetoj; 2a klaso, 27,67 pesetoj; 3a klaso, 15,75 pesetoj. 

La Valencia Grupo Esperantista petis tiun rabatan prezon de la Fervoja 
Hispana Kompanio de la Nordo, kiu zorgas pri la veturado de Barcelono 
Valencion. 

Ĉar jam estas fiksitaj la dato kaj horo de la alveno Valencion kaj foriro, la 
daŭro de la restado en la urbo, kaj la prezo de la vetura bileto en vagonaro, 
kaj ankaŭ tiu de la loĝado, al la Esperantistoj, kiuj iros al la Barcelona 
Kongreso, ni liveros la plenan kaj detalan programon de la kunvenoj kaj 
festoj, kiuj estas nun en organizado. 

La Suno Hispana, numero 69, septembro 1909 

PROTOKOL-LIBRO DE SESIOJ 

Kion ni faris en aprilo? 


Dum la monato de aprilo, pro la enfermadaj kaj malabundaj rimedoj, ni 
daŭrigis niajn agadojn per la interreto. Per videokonferenco ni komencis 
uzi Jitsi r sed ni havis teknikajn problemojn kun la sono. Do ni testis la 
aplikaĵon Zoom kaj, post pluraj provoj, ni trovis, ke ĝi havas pli bonan son- 
kvaliton, do ni translokigis niajn kunvenojn al ĉi tiun platformon. 

Ĝi havas malgrandan malavantaĝon, pro tio ke ĉiu sesio estas tranĉita kaj 
haltigita post 45 minutoj, sed tio estas facile solvebla: vi nur devas 
rekonekti. 


Kiel kutime, vendrede ni komencis je la kvara horo posttagmeze ĉeestante 
la Kurson BEK-Benson. Je la kvina horo ni daŭrigis nian ĉeeston 
komentante kaj legante Don Kiĥoto-n, ĉapitroj 13 a ĝis 15 a . Kaj finfine je la 
sesa horo estas tempo por nia kutima parolado, kun grava noveco. Nun niaj 
prelegoj estas ĉiutage, inkluzive dimanĉojn kaj festotagojn. 


Multaj homoj ĉeestis ĉi tiujn virtualajn renkontiĝojn (dum malsamaj tagoj), 
Dennis, Elfas, Pepe, Rosa, Fernando, Raŭl, Ivan, Ismael, Jaŭme, Begona, 
Adolf, Isabel, Carmen, Fernando el Peruo (la filo de la alia Fernando el 
Ĉeste), Vicent, Eduardo ... 



Ni ĝuis tre bonan etoson pri Esperanto, parolante pri la kronika krizo de la 
viruso, pri nia memorigo pri pli bonaj tempoj en la pasinteco, pri nia espero 
pri rapida eliro, foresto kaj malapero de ĉi tiu murdema viruso ktp. 

Dennis havis tre bonan ideon: Ĉiu partoprenanto povas prezenti (aŭ legi se 
ili deziras) artikolon, ideon, libron, sperton ktp, dum 4 aŭ 5 minutoj sen 
interrompo. Fontoj por via parolado povas esti presitaj aŭ rete: Esperanta 
revuo, HEF-Bulteno, Valencia Luno, Unesko-Kuriero, Retradio, Radio- 
Pollando, iu ajn Esperanta libro, iu ajn ĉapitro, podkasto, blogo, Vikipedio 
(biografio, historia evento, scienca koncepto, verkisto, filmo, pentraĵo) ktp. 

Eĉ niaj komencantoj povas partopreni (ĉar vi povas legi ion en Esperanto 
dum kvin minutoj). Ni aŭskultos vin kaj ni ne interrompos vin. Kunvenu 
Zoom ĉiutage inter la sesa kaj la sepa posttagmeze 

La plej diversaj temoj estis prelegitaj: 

• Literaturo: (Momo, Paŝoj al Plena Posedo, Vi(d)vokroniko, aŭ: Dek ok 
monatoj, La fotoalbumo, Gil Blas de Santillana, Praktika Bildvortaro de 
Esperanto, Ŝak-romano, Afrikaj Proverboj, Merriam-VVebsters 3rd 
International Dictionnary, Liven Dek, Garcilaso de la Vega, George 
Simenon, Isaac Asimov, Sebastia Juan Arbo, la legado de mallongaj 
partoj de la Esperanta versio de Don Kihoto, Marta, La luna y seis 
peniques, La Hobito, kaj La Mastro de la Ringoj) 

• Revuoj (malnovaj bultenoj de la Hispana Federacio, Monato, 
Esperanto, Valencia Luno) 

• Muziko ("Veo Veo" de Teresa Rabal) 

• Radio (Esperanta Retradio, Radio Nacional de Espana) 

• Enigmoj (La Gvidantaj Ŝtonoj, la mistera "kavernulo" de Ĉeste) 

• Kinejo (La per-pedala aŭto) 

• Vojaĝoj (20 tagoj tra Eŭropo, Parizo, Las Medulas, Peruo) 

• Interreto (UEA Facila, Bitarkivo.org, Carlos Herreras, Reta Vortaro, 
Evildea, UEA Malferma Tago) 

• Aplikaĵoj (PreVo, Praktika Vortaro) 

• Ludoj (Proverboj, Vortludo, 7 leteroj, 1, 2, 3, respondo denove, briĝo, 
ŝako, puzloj, Rubik-kubo) 

• Scienco (John Conway, epidemioj) 

• Historio (Alfonso la XIIIa) 

• Kuir-receptoj 

• Vorto-trezoro (Kuirejaj uzaĵoj) 

• Ĉiŭtaga vivo (Kiel aĉeti, Festoj de Sankta Semajno, la kvaranteno, 
akiradon de koronavirusaj maskoj, ŝercoj) 

• Esperantistoj (Eduardo Larrouy) 

Dum ĉi tiu monato, ni ankaŭ povis legi la ĉiutagajn raportojn pri la 
kvaranteno, verkitaj de Dennis en Ŭatsapo. Tre interesa resumo de lia 
agado en ĉi tiuj strangaj tagoj. 


Eduardo Alonso 

FORPASIS EDUARDO LARROUY 

la dojeno de nia movado 


La 27an de aprilo 2020 en Bilbao (Hispanio) mortis Eduardo Larrouy (1913- 
2020), kiu la 9an de marto iĝis 107-jara, kaj ni havis la okazon gratuli pro 
tiu evento al unu el la homoj plej maljunaj en Hispanujo kaj eble al la plej 
maljuna en Esperantujo. 

Eduardo Larrouy (pron.: 

Larrŭj) naskiĝis la 9an de 
marto 1913 en Haro, 
urbeto apartenanta al 
hispana regiono La Rioja, 
fama pro ĝiaj vinberoj kaj 
vinoproduktado. Lia patro, 
enologo, veturis tien el 
franca Vaskujo por labori. 

Tre juna Eduardo 
ekinteresiĝis pri Esperanto 
en la jaro 1932 (19-jara) 
kaj aliĝis al kurso, gvidata 
de la elstara esperantisto 
Alberto Diaz Chapartegui en 
la lernojaro 1932-33. La 
sekvontan lernojaron li 
mem fariĝis instruanto kaj 
en 1935 eniris la estraron 
de la asocio kiel 
voĉdonanto. 

En julio 1936 en Hispanio 
komenciĝis intercivitana 
milito (1936-39) kaj tre 
malhelaj jaroj por la 
Esperanta-movado kaj por 
la tuta hispania popolo. La 
armeo de Franco eniris Bilbaon en junio 1937 kaj fermis la Esperanto- 
Grupon. Dume, Eduardo partoprenis la militon. Post la malvenko li, same 
kiel aliaj esperantistoj, travivis malagrablajn spertojn, kiuj sufiĉus por 
plenigi romanon. 

Li estis kaptita en la urbo Santander kaj enkarcerigita en la urba sportejo; 
tie li havis la okazon instrui Esperanton al aliaj malliberuloj. Post Santander 
li estis enkarcerigita en Bilbao kaj poste en koncentrejo speciale rezervita 
por la membroj de la "internaciaj brigadoj". Kiel "memoraĵon" de la milito, li 
ricevis du kuglojn en sia korpo. 

Post la liberiĝo Eduardo Larrouy okupiĝis ĉefe pri negocado kaj 
benzinstacioj ĝi sia emeritiĝo en 1978. 

Multaj jaroj pasis post la milito, ĝis kiam la Esperanta movado povis 
renaskiĝi en Bilbao, ĉar Esperanto ne estis leĝa ene de la diktaturo de 
Franco. 



Post sia emeritiĝo li ekde 
1979 estis prezidanto de la 
Esperanto-Grupo, kaj 

ankaŭ poste apartenis al 
diversaj estraroj, ege aktive 
li partoprenis en la 
organizado de la 75a 
datreveno de la fondiĝo de 
la Grupo (1981), okaze de 
kiu en Bilbao gastigis 
kongreseton kun 

partopreno de esperantistoj 
el la tuta Hispanio. 

Same, lia laboro estis tre 
grava por la sukceso de la 
hispana kongreso en 1989 
kaj de la eŭropa en 2004. 
Dum postaj jaroj li 
partoprenis preskaŭ ĉiujn 
kongresojn universalajn kaj 
hispanajn. 

Ni fermas tiun ĉi nekrologon per unu el liaj preferataj frazoj: "Rigardu ĉiam 
antaŭen, neniam malantaŭen". 

Jesŭs M. Garcia Iturrioz 

Fonto: 

Ĉi tiu artikolo aperis en la novaĵretejo La Ondo de Esperanto. 
https: //sezonoj. ru/2020/04/nekroloao-47 

KVARANTENO - 1 

de Dennis Keefe 


Kvaranteno, Tago 1 

La policistoj nun iras tien reen apudplaĝe en Cullera ordonante, ke homoj 
venantaj de altriskaj regionoj de Hispanio restu enloĝeje kvarantene dum 
14 tagoj. Mi ĵus filmis unu tian averton antaŭ mia loĝejo. 

La policistoj ĵus haltis sub mia fenestro en Cullera, kaj per forta laŭtparolilo 
ordonis al manpleno da surplaĝanoj, ke ili tuj iru hejmen. Dum tiu tempo 
mi aŭdis voĉojn de najbaroj de alia konstruaĵo ne malproksima kiu ripete 
kriis: "Donu al ili monpunon, MONPUNON!" Verŝajne miaj longaj promenoj 
devas atendi alian momenton... 

Bedaŭrinde oni ne povas spekti filmojn en kinejoj ĉi semajnojn, sed ne 
gravas. Nun la filmo estas ni mem; ni filmiĝas en historio. 

Estas ege interesa kurso pri la historia de epidemioj de Profesoro Snovvden 
de la Universitato de Yale. Mia projekto pri kiu mi skribis antaŭ paro da 
tagoj estas ĝuste pri tiu kurso: traduki ĝin el la angla en Esperanton. 
Subtekstigi ĝin esperante. Sed nur teamo da kompetentuloj povas fari tion, 
kaj mi mem tute ne emas traduki. ©© 



Mi ĉiam pretas instrui la kursaron por Esperanto-Plaĝo eĉ ĉi jare se iu 
venas, sed en la lastaj tagoj ĉiuj krom du nuligis siajn partoprenojn. Mi 
skribis al tiuj lastaj, kiuj loĝis en Francio, kaj atendas ilian respondon. Laŭ 
la ĵurnaloj eble la landlimoj fermiĝos, kaj ĉio ne eblos ĉi jare. 2021 estos 
bona jaro. 

Kvaranteno, Tago 2 


Hejme la tutan tagon. Iom da tempo en reta Esperantujo. Studis 
biologion kaj anatomion jutube (kurso de Universitato de Berkeley). Legis 
multe pri kronviruso. Rigardadis la borsoprezojn, ĉar estas historia 
momento pro falego (Mi ne posedas akciojn!) Spektis filmon "Chica para 
todo" 1963, Gracita Morales, Lopez Vazquez. Aŭskultis la Himnon de 
Valencio. Baldaŭ komenciĝos Kvarateno, Tago 3. 


Kvaranteno, Tago 3 

Vekiĝis ĉirkaŭ la 9an. Legis diversajn ĵurnalojn rete. Terura prognozo pri 
kronviruso en la "New York Times". Malfermis fenestojn, aerumis la 
loĝejon. Mankis pano. Matenmanĝis magdalenojn, kafon kun lakto, du 
tasojn. Studadon. Restis hejme la tutan tagon, nun 72 horojn sen meti 
piedon eksteren. 

Ekzercis min suprenirante kaj malsuprenirante la ŝtuparon. Rigardis la 
debaton inter kandidatoj Sanders kaj Biden. Atente aŭskultis la 
prezidenton de Hispanio. Retmesaĝis kun Esperantistoj en Francio kaj 
Ĉinio. Pensis pri niaj PlVanoj... Nun spagetoj kun tomata saŭco kaj glaso 
da vino. 


Kvaranteno, Tago 4 

Ellitiĝis post trarigardo de ĵurnaloj el Usono, Britio, Hispanio, Francio kaj 
Germanio. Ĉiuj ĉefartikokoj pri la kronviruso. Pensis pri voĉlegado de mia 
taglibro, sed mi estas tro mallaborema, pigra. Ho ve! 

Rigardis kurson de la Universitato Yale pri la historio de epidemioj en 
okcidento post la jaro 1600. Tio vere helpas kompreni la nuntempajn 
trajtojn de la kronvirusa epidemio. Aŭskultis la paroladon de la Reĝo, kaj 
ankaŭ tiun de la prezidantino de Germanio. 

Provis refoje kuiri spagetojn. Faligis la duonon sur la plankon. Mi diris 
fivortojn angle. Nun mi malsatas. 

Kvaranteno, Tago 5 

Nun restis pli ol 120 horojn hejme sen eliri eĉ unu sekundon. Neniu alia 
homo ekstere. Rigardis tra la fenestro almenaŭ 20-foje sur la plaĝo, neniu. 
Hieraŭ tamen unu viro senkiale sur la plaĝo, poste li estis haltigita de la 
policistoj. 

Ekvidis, elŝutis, trafoliumis La Valencian Lunon senditan de Eduardo. Studis 
du epidemiojn en la kurso de Yale: la peston de Eŭropo en la 16a kaj 17a 
jarcentoj, kaj la koleron de la jaro 1911 de Italio (klariga, eduka valoro por 
pli bone kompreni la nunan kronviruson!!). 

Legis pri la VOLO kaj la filozofioj de Schopenhauer kaj Nietzsche (ĉu bone 
literumitaj la du nomoj?). Ekzerzis min ŝtupare, entute faris 582 ŝtupojn 
(= 6 etaĝoj kvinfoje). Preparis Ĉapitron 11 de Kiĥoto. Mense kaj korpe mi 
fartas bone. 



Kvaranteno, Tago 6 

Refoje la tutan tagon hejme. Sole. Ne gravas. Iam la kvaranteno finiĝos. 
Legis Kiĥoton hispane, poste esperante. Skribis paĝon kaj duonon da 
demandoj pri ĉapitro 11, preparante min. Kurso per meet.jit.si/esperantio 
— danke al Raŭl. Elias alvenis, poste Ivan kaj Eduardo kaj Raŭl kaj 
Carmen Kaj Vicent kaj Pepe, mi pensas. Carmen laŭtlegis la poemon de 
Ĉapitro 11. Bela kaj bona tago krom tio, ke ie en mia dormoĉambro nun 
estas moskito, sed ĉu ĝi sukcese travivos la nokton? 

Iam estis iu reĝo kiu loĝis en fora, fortika, fortikaĵo, kaj kiu kredis je 
unikornoj. Lia popolo amis lin, sed la homoj kredis, ke li estas tute freneza, 

kaj sekve tute ne fidis je li. Unu nokton la reĝo prenis sian torĉon kaj eliris 
el sia kastelo por manĝigi sian unikornon. Dum tiu momento li subite 
rimarkis en la ĉielo, ke dekstre kaj maldekstre de la luno estis du gigantaj 
virusoj kiuj baldaŭ atakos la teron (geografie parto de Rusio) kaj la tutan 
homaron. "Virusoj venas, virusoj venas!", li kriis, provante savi la homojn 
de sia regno. 

La homoj primokis lin, kaj kolere forigis, forpelis lin de la urbo, kaj la reĝo 
tiel rapide fuĝis, ke li perdis siajn botojn -- kaj sian kronon. Tiun nokton la 
homoj, celebrante, drinkis ĝis ebrieco kaj diboĉis kaj daŭre primokis la 
stultan, fantazian reĝon: Kronviruso-reĝo, kronviruso-reĝo! Unu jaron 
poste Marko Polo alvenis al tiu regno kaj trovis neniun kaj nenion krom 
kronon, torĉon, kaj mortigitan, duonforbruligitan beston similan al ĉevalo. 
"Ho ve!" Marko plordiris, "Vi Rusoj, kion malbonan, diablaĵon vi faris!" 


Kvaranteno, Tago 7 

La moskito menciita de mi hieraŭ malaperis. Eksteriĝis, eble. Mortis, eble. 
Kaŝis sin por trinki mian sangon ĉi nokte, eble. 

Finfine por la unua fojo post la ekkvaranteno mi iris eksteren! Mi ne farus 
tion, sed mankis al mi laktuko, piproj, cepoj kaj similaj verdaĵoj por fari 
mian ĉiutagan salaton. Post la aĉetado en la supermerkato Consum, mi 
revenis hejmen kaj manĝis simplan sandviĉon kun fromaĝo pro 
tempomanko. Kaj por deserto, cerealon kun nuksoj kaj semoj. 

Poste estis la reta kunparolado organizita de Elias. Estis bone vidi lin kaj 
Adolf kaj Isabel kaj Eduardon. Morgaŭ je la 6a estos alia. 

Kiel mi eble menciis, mi provas promeni en mia loĝejo por ekzerci min, (sed 
la ĉefa gimnastikado estas la supren-malsuprena irado sur la 7-etaĝa 
ŝtuparo). En la alkroĉita foto, vidiĝas, ke en la tago antaŭ la komenco de la 
kvaranteno, mi faris pli ol 18.000 paŝojn, sed poste nur 1, 2, 3, aŭ 4 mil 
paŝojn. Ne sufiĉe! 

Mi finis mian tagon plorante, ĉar Maria Pilar eliris el la grupo. Certe post la 
kvaranteno, iu aŭ iuj vizitis ŝin, kaj post tio ŝi revenos al la lingvaj festivaloj 
kaj paeloj. 

(daŭros) 

LA ESTONTECO 

Kiam, kie, kio okazos? 



INTERNACIA KALENDARO 


Internacia Kalendaro de Esperanto-aranĝoj 

http://www.eventoj.hu/ 

Kiam, kie, kio okazos? La Internacia 
Kalendaro listigas ĉiujn publikajn kaj 
konatajn Esperanto-aranĝojn, renkontiĝojn, 
festivalojn kaj kongresojn, kiuj bonvenigas 
viziton de vojaĝemaj esperantistoj. 


29 - 31. majo 

Polyalot Gatherina Online . Polyglot 
Gathering (Plurlingvula Kunveno) estas 
neformala evento okazanta unu fojon 
jare kaj kunvenigas poliglotojn 
(homojn, kiuj parolas plurajn lingvojn) 
kaj lingvemulojn el la tuta mondo. Ĝi estas kvin-taga evento kun prelegoj, 
atelieroj kaj sociaj agadoj por ĉiuj, kiuj amas kaj ĝuas lingvojn. Ĉi tiu 
evento estas organizita de esperantistoj kaj kutime ĝis 1/4 de la pli ol 500 
partoprenantoj (ek)lernis aŭ regas Esperanton. Organizas: E@I. - 
retadreso: info@polyQlotaatherinQ.com 



polyglot 

GATHERING 



30. majo 

La 115-a Skota Esperanto-Kongreso okazos interrete, fare de Zoom, sabate 
la 30an de majo 2020 inter la 2-a horo. kaj la 5-a horo p.m. (UK-tempo). 

115-a Skota Konareso de Esperanto - en Inverness, Skotlando, Unuiĝinta 
Reĝlando. Vi estos tre bonvenaj al nia kongreso en Inverness, la ĉefurbo de 
la Montara Regiono de Skotlando, bela urbo sur la bordo de la rivero Ness 
kaj proksima al Lago Ness - kie loĝas la mistera, mita Lago-Ness Monstro 
("Nessie"). Nia gastpreleganto estos Robert Nielsen, komitatano de TEJO, la 
programo enhavos diversajn sesiojn, lern-eblojn por komencantoj kaj 

progresantoj, kaj ŝancojn por esplori la altlandan regionon kaj ties faman 
kamparon, historion, muzikon kaj viskion! Organizas: Esperanto-Asocio de 
Skotlando 


29. majo - 1. junio - Prokrastita 

Ĉi-jare ne okazos! - Transponta Esp e ranto - Kongr e so - 
en Frankurt (Oder), Germanio kaj Stubice, Pollando. 
Dum la pentekostaj tagoj de 2020 Pola Esperanto- 
Asocio kune kun Germana Esperanto-Asocio okazigos 
komunan kongreson en la limurboj Frankurt (Oder) kaj 
Stubice. Kune kun la du landaj asocioj samloke 
kongresos la Internacia Fervojista Esperanto-Federacio. Dum la unuaj tagoj 
la kongreso havos komunan programon por ĉiuj tri partneroj. La fervojista 
kongreso tamen laŭkutime daŭros tutan semajnon. Ĝi do havos propran 
programon de la 1-a ĝis la 5-a de junio. Organizas: Pola Esperanto-Asocio, 
Germana Esperanto-Asocio. - retadreso: gek@esperanto.de 



6 - 14. junio - Interrete 

Dua BEMI-semajno - en Kastelo Gresillon, Bauge-en-Anjou, Francio. 
Ĉiutagaj bicikloekskursoj al interesaj celoj en bela regiono, taŭgaj por 
esperantistoj de ĉiu aĝo kaj ĉiu nivelo de biciklemo. Organizas: Lars Sozŭer, 
Realschulstr. 12, DE-47051 Duisburg, Germanio. 

retadreso: lars.duisburg@gmx.de 

Internacia Kantokonkurso en 
Esperanto - en Duszniki-Zdroj, 

Pollando. Aliĝoj estas akceptataj ĝis la 
15-a de marto 

Jam aliĝis kantontoj el Ruslando, 

Ukrainio, Litovio, Pollando. Organizas 
Wiestaw Mietlinski. 

Retadreso: juvelomw@gmail.com 

11 - 14. junio - Prokrastita 

55-a BKE kaj 40-a BEJK - en Ribeirao Preto, 
San-Paŭlo, Brazilo. 55-a Brazila Kongreso de 
Esperanto kaj 40-a Brazila Esperantista 
Junulara Kongreso okazos en Ribeirao Preto. La 
aliĝilo troveblas ĉi tie. organizas: BEL/BEJO 


27. junio - 4. julio 

La 86-a IKBE (Internacia Kongreso de Blindaj 
Esperantistoj) - en Moskvo, Rusio. Temo "Esperanto 
kaj muziko unuigas nin". Prelegoj, ekskursoj, riĉa 
vespera programo atendas ĉiujn partoprenontojn. 
Alilandanoj petu invitilon por vizo-obteno ĉe Sv. 
Smetanina. Bonvenoan al gastama Rusio! 
Organizas: LIBE kaj REU. 

retadreso: masenkoai@mail.ru, svsmetanina@yand 
ex.ru 




FESTIVAL 


27. junio - 6. julio 

Ne okazos! - Roski l d e- f e stiva l o - en 

Roskilde, Danio. Dana Esperantista Junulara 
Organizo ekde 2007 partoprenas en 
Roskilde Festivalo, unu el la plej grandaj 
muzikfestivaloj de norda Eŭropo. Nia 

partopreno funkcias tiel ke ni kiel asocio 
deĵoras por la festivalo, farante ian servon 
kiu utilas al la festivalo. Kontraŭ tio niaj 
deĵorantoj ricevas senpagan bileton por la festivalo, kio alie kostas sufiĉe 
multe (ĉ. €260 ekde 2015). Ankaŭ nia asocio ricevas pagon kontraŭ la 
deĵoro, kaj ni uzas la plejparton de tiu sumo por krei tre favorajn kondiĉojn 
por niaj karaj kunfestivalanoj. Ekzemple ni konstruas grandan bazon en 
aparta loko fermita al la publiko kaj tie ni kuiras kaj manĝas kune. Kutime 
ni aĉetas manĝon por ĉiuj dum la tuta festivalo. Estas multaj taskoj kiujn 
eblas fari por la festivalo. Dum la jaroj ni havis redonbudon, kontrolis 
brakbendojn ĉe pordegoj, patrolis ludparkon kaj havis etan manĝbudon. 
Organizas: Dana Esperantista Junulara Organizo. 

retadreso: roskildefestivalo@gmail.com 

28. junio - 4. julio 

Okazos nur virtuale! - NASK 2020 - en Raleigh, Norda Karolino, Usono. 
NASK, La Nord-Amerika Somera Kursaro de Esperanto estas somera 
studprogramo kiu emfazas aktivan uzadon de Esperanto en interkulturaj 
komunikado, kompreno, kaj kunlaboro. La instrumetodo ĉe NASK estas 
duflanka: Kompreneble, la unua flanko estas klasĉambra instruado, kiu 
kutime daŭras po tri horoj tage. Tamen NASK estas ne nur kursoj. La dua, 
egale grava flanko estas la semajnfinaj kaj vesperaj programoj, kiuj donas 
al lernantoj okazojn por distriĝi kaj neformale esplori diversajn aspektojn 
de la lingvo kaj kulturo. Organizas: s-ino Ellen M. Eddy, 11736 Scott Creek 
Drive SW, Olympia, WA 98512, Usono. - retadreso: eddyellen@aol.com, tel: 
360-754-4563 


3-5. julio 

Ne okazos! - Studos e majnf i no - en 
Bornerbroek apud Almelo, Nederlando. Por 
progresintoj kaj (nederlandlingvaj) 
komencantoj. Lecionoj je 4 niveloj. 

Restado, lecionoj kaj manĝo kune por 
75/85 eŭroj. Organizas: Esperanto- 

Nederland. 

retadreso: studosemajnfino@esperanto-nederland.nl 


ESPERANTO 

NEDERLAND 




4-11. julio 

★ Ne okazos! - 56 - aj Ba l t i aj Esp e ranto - Tagoj, 

BET - 56 - en Jelgava, Latvio. Programo de 
BET-56 enhavos diversnivelajn Esperanto- 
kursojn, enkondukan kurson en latvan 
lingvon, Someran Universitaton, 

Interkonan, Nacian kaj Adiaŭan vesperojn, 
muzikajn kaj artajn programerojn, 
duontagajn kaj tuttagan ekskursojn, 
kvizojn, filmojn, kantojn, dancojn k. a. aranĝojn. Organizas: Latvia 
Esperanto-Asocio, p.k. 150, LV-1050, Riga, Latvio. 

retadreso: margarita.zelve@gmail.com, tel: + 371 26407174 (Margarita 
Zelve), + 371 28486628 (Biruta Rozenfelde) 

6 - 16. julio 

4-a Maratona Esperanto-kurso kaj IEK - en 
Bauge-en-Anjou, Francio. Universitatnivela 
kurso kun Ilona Koutny, paroliga kurso kun 
Jean-Luc Kristos. Konferencoj pri " Naturo, 
Medio, Klimato " Organizas: Esperanto- 
Kastelo Greziljono, MCE Gresillon, FR-49150 
Bauge-en-Anjou, Francio. 

retadreso: kastelo@gresillon.org 



10 - 19. julio 

Rusiaj Esperanto-tagoj - 2020 - apud 

Krasnojarsk, Rusio. RET-2020 estos 
neordinara, en la unuaj 2 tagoj (10-12 
julio) okazos flosado laŭ la rivero Mana! 
Tute sendanĝera kaj ĝuinda programo kun 
vesperaj lignofajroj, kantado, trifoja 
manĝado, ludoj, kvizoj, ktp. Post la rivera 
flosado sekvos la tergrunda programo de 
RET en la turisma bazejo "Brusnika". La 
ĉefa RET-programo antaŭvidas 

diversgradajn kursojn, prelegojn, 

koncertojn, ekskursojn, kvizojn, sportumadon, naĝadon, diskutadon, 

lignofajrojn kaj ĉion alian, kion vi proponos kaj (kun)organizos. - Invitu 

viajn geamikojn, alilandajn gastojn, parencojn. Ni povos akcepti ĝis 100 
personoj. - Ni kune festu la 45-an jubileon de Krasnojarska E-klubo! - 
Organizaj adresoj: Svetlana Smetanina, REU: svsmetanina@yandex.ru, kaj 
Krasnojarska E-Klubo: kreskol975@mail.ru 



RET-2020 


10 - 26. julio 

Somera Esperanto-Perfektigo (SEP-5) - en Herzberg am Harz, Germanio. 
Dum 2x1 semajnoj: intensa lingvolernado (A1-A2, B1-B2, Cl), 

konversaciado por infanoj, gejunuloj, plenkreskuloj. Ekskursoj per biciklo, 
trajno kaj piede, diskutado pri aktualaĵoj, konatiĝo kun Esperanto-literaturo 
kaj la biblioteko de la Esperanto-Centro, kulturaj programeroj. Organizas: 
Interkultura Centro Herzberg (ICH). - retadreso: esperanto- 
zentrum@web.de 

